# **1. PRVI KRUG PITANJA**

1. Piggy bank (GB), salvadanio (I), kopilka (CZ), hucha (E), Sparschwein (D), šparovec (SLO), kumbara (TR), na hrvatskom je to ?
2. U veljači 2015. godine preminuo je tada najbogatiji Talijan. Čovjek čija je obiteljska kompanija najveći svjetski proizvođač slatkih proizvoda, među kojima se ističu Nutella, Kinder surprise, Kinder bueno, Tic Tac, Ferrero Rocher, Raffaello itd. O kojoj je kompaniji riječ?
3. Građani Chicaga, u svijetu budućnosti koji je zamislila autorica Veronica Roth, žive u društvu koje ih dijeli na pet grupa, a svaka od tih grupa obuhvaća građane različitih temperamenata tzv. Nesebični, Složni, Iskreni, Neustrašivi, Učeni. Postoje i oni koji ne pripadaju ni jednoj grupi – Izopćeni. Beatrice Prior je rođena u obitelji roditelja Nesebičnih, ali osobinu nesebičnosti nikada nije prirodno osjećala pa prelazi Neustrašivima gdje uzima ime Tris, uči baratati oružjem, spoznaje granice svoje snage i izdržljivosti, uči preživljavati i biti neustrašiva. Tražimo ime prvoga dijela (romana ili filma) planetarno poznate trilogije Veronice Roth.
4. Malo što povezuje Istok i Zapad, osim, možda, trgovine, a na rastojanju ih drže kilometri i, naravno, bombe. No, postoje i na jednoj i na drugoj strani oni koji prelaze preko straha od drugoga i drugačijega i to često pokazuju na originalne načine. Upravo to su napravili angažirani građani jednog grada na „ovim našim prostorima“ koji su podigli spomenik velikom majstoru kung fua *Bruce Leeju.* „*Spomenik je to junaku mnogih sretnih djetinjstava*“, piše Nino Raspudić i dodaje da „*ovaj junak formalno odgovara i prvom, i drugom i trećem narodu*“. O kojem je gradu riječ koji je ovim činom premostio jaz između Istoka i Zapada, a pred njim je tek borba da premosti jaz između tih triju naroda koji u njemu žive.
5. 5 klubova ima dva naslova rukometnog prvaka Europe, 5 ih ima i s tri naslova. Iznad njih je još Gummersbach s pet naslova i koji klub s čak osam?
6. Na ovu se golemu natkrivenu tržnicu može ući na velika vrata, a onda se čini da nema više nijednih. Radi se o golemu labirintu iz 16. st., s više od 60 ulica i tri tisuće trgovina. Mjesto kao iz arapskih bajki, prostor koji kao da se širi, umnožava svakim novim korakom.“ Tako ga u svojem putopisu opisuje književnica Dorta Jagić pri njihovom prvom susretu. U kojem se gradu nalazi ova jedinstvena (vele)tržnica svojim sugrađanima poznata i kao Bazzâr?
7. Starozavjetni prorok Jona odbio je Božju zapovijed da ode u koji asirski grad i propovijeda vjeru, zbog čega se Bog žestoko obračunao s njim tako što je poslao ogromnu ribu koja ga je progutala i u čijoj utrobi je proveo tri dana i tri noći? Grad je danas dio iračkog Mosula.
8. Ples ili Povorka mrtvaca (franc. *dans macabre*), ikonografski je obrazac u srednjovjekovnoj umjetnosti nastao kao ilustracija pjesništva o prolaznosti života. U Hrvatskoj se najpoznatiji takav sačuvani prikaz nalazi u crkvi sv. Marije na Škrilinah, a djelo je radionice Vincenta iz Kastva iz 1474. godine. Njegova vizija nudi povorku pred kojom svira kostur gajdaš, on udara ritam plesa kojim Smrt odvodi u grob crkvene dostojanstvenike, svjetovne vladare i niže staleže, među njima i krčmara, vojnika, dijete, prosjaka te trgovca koji je neuspješno pokušava podmititi. U kojem se malom mjestu nalazi ovo vrijedno umjetničko svjedočanstvo?
	1. Zaostrog kraj Makarske
	2. Beram kraj Pazina
	3. Jurandvor kraj Baške
	4. Vučedol kraj Vukovara
9. Sylvester & Tweety su crtani likovi koje je obožavao svaki čovjek koji je doživio da bude dijete. U produkciji [Warner Brosa,](https://en.wikipedia.org/wiki/Warner_Bros._Animation) pojavljuju se od 1995. zajedno s i te kako pokretnom Bakicom, ali i njenim vjernim buldogom. Nemojte reći da ne znate njegovo ime koje mu kao animiranom *junaku* savršeno pristaje.
10. Nažalost, ovo pitanje potaknuto je nepretjerano svijetlom perspektivom koja se pruža (ili ne pruža) našim mladim ljudima niti nam je cilj dolijevati ulje na vatru. Mnogi su tako svoju ''sreću'' potražili u nekoj drugoj zemlji, a među *''obećanim zemljama''* našla se i Irska. Jedan od gradova koji im je otvorio svoja vrata jest i *Cork City*, drugi po veličini grad u Irskoj. Kad bi se dogodilo upravo suprotno, da Irci jednom u budućnosti emigriraju u hrvatski *Cork City*, koje bi to slavonsko mjesto naselili?
11. Prosječni hrvatski gimnazijalac relativno dobro poznaje grčku mitologiju, pa zna da je vrhovni bog Zeus i da u ruci drži grom. U zadnje vrijeme zabavnoj književnosti i filmskoj industriji zanimljiva je i bogata nordijska mitologija sa svojim ratobornim božanstvima. Pa jednako tako prosječni filmofil zna da je Thor jedan od najjačih bogova te da je poznat po svom malju koji se zove Mjølnir. No, znate li vi, moji Hrvati, stari Slaveni, koje dvije stvari u svojim rukama može držati slavenski bog Perun?
12. Ova vrsta pojavljuje se kao antagonisti u Zvjezdanim stazama. U biti se radi o skupini rasa pretvorenih u kibernetičke organizme koji funkcioniraju kao radilice unutar grupne svijesti nazvane „Košnica“. Nakon televizijskog pojavljivanja postali su kulturni simbol za nepobjedivu silu protiv koje je *„otpor uzaludan“.* Još jedna zanimljivost, ova je vrsta 4. na popisu 60 najgorih zlikovaca svih vremena. O kome se radi?
13. Svi ste, vjerujemo, čuli za Eskime ili Inuite, indijanski narod koji živi na snijegu a čije ime u prijevodu znači *'ljudi koji jedu sirovo meso'*. Ovi simpatični mali ljudi, naime, rijetko tko izraste preko 150 cm, ne žive od voća i povrća, koje mi od malena moramo gutati i preživati, oni žive isključivo od mesa i masti. Ima ih tek nešto više od 65 000, a nas zanima na kojem se otoku nalazi najveća populacija Inuita?
14. Nerijetko i sami gimnazijalci, mladi, zreli, ozbiljni ljudi koji imaju i znaju svoja prava, ipak u svojoj djetinjoj razigranosti zapjevaju onu *„U šumarku skrivenom medvjeda je malih dom...“* Te male leteće medvjede upoznajemo kao odane čuvare i zaštitnike svoje šume. Naravno, ne od Smradca i Smucala, već od koga? Za puni bod tražimo izraz koji ovi mali junaci koriste za svog pravog neprijatelja.
15. Žut, Maun, Svetac, Zmajan, Babac, Piškera, Mrčara, Bobara, Purara imena su za što?
16. Učimo da je dobro znati da je Mount Everest ili Chomolungma najviša točka na zemaljskoj kontinentalnoj kori i to od ček 8848 m. Također je dobro znati, ako nas put nanese, da se u Europi možete popeti na Mont Blanc (4810), najviši vrh Alpa. U Sloveniji je to Triglav na Triglavu (2864), u BiH Maglić na Magliću (2386), dok je to kod nas vrh Dinara na Dinari s ''tek'' 1831 m itd. Rijetki će imati priliku, ali i, priznajte, hrabrosti da ih doista i osvoje. Ljudi, lakše je popeti se na najviši vrh Papuka. Koji?
17. Ledo je tvrtka koja se bavi proizvodnjom sladoleda i zamrznutih proizvoda poput tijesta, voća i povrća i ribe. Osnovana je u jugoslavenskoj planskoj ekonomiji 1958. godine. Recite nam bajkovito ime prvog proizvoda kojeg su lansirali te godine.
18. Ova crno-bijela sorta krava uzgaja se isključivo radi mlijeka jer se radi o “najmlječnijoj” od svih sorti. Dnevna produkcija po grlu ide i preko 20 litara. O kojoj je sorti riječ?
19. Dio stanovnika Velike Britanije podržao je izlazak svoje zemlje iz EU tzv. BREXITom, Mađarskoj prijete da bi ju mogli izbaciti dok, recimo, Turska silno želi biti dijelom tog trgovinskog raja. Međutim, ovih dana Europu plaši težnja za neovisnošću jedne bogate i razvijene europske pokrajine koja bi, ako joj to pođe za rukom, na slične akcije mogla potaknuti i druge (bogate) dijelove nekih europskih zemalja, npr. Istru. Koja je to pokrajina tako ''nadobudna'' i ''problematična''?
20. Čak 32 biskupa sudjelovala su u proslavi 20 obljetnice naše biskupije. No među njima bio je i osobni tajnik pape Ivana Pavla II., Dobroga Pape, prijatelja mladih, utemeljitelja Požeške biskupije čije se relikvije čuvaju u kripti Ispod katedrale koja upravo po njemu nosi i ime, a krasi ju i kip Marije ujević Galetović. 2015. godine proglašenog svetim, kardinal (u mirovini?) Stanislaw Dzivis. Znate li iz kojega nas je grada pojetio ovaj 80-godišnji kardinal?
21. Ako je na jednom kraju Jamie, a na drugom Francis, tko je u sredini?
22. U listove koje biljke će biti umotano meso kad na stol dobijete **japrak sarmu**?
23. *„Uskrisivši prigušenu i povrijeđenu nacionalnu svijest i sputani ponos hrvatskih ljudi, a i zagubljenu nadu svih građana Hrvatske, potakli smo zanosni preporodni polet, oslobodivši golemu duhovnu iracionalnu energiju cijeloga naroda. Na nama je sada da održimo taj ushit, a tu probuđenu energiju usmjerimo na radna i stvaralačka pregnuća za oživotvorenje svetih ideala slobode i blagostanja svoje domovine. (...) Svi mi zajedno moramo, naime, biti prožeti sviješću da od svoje Hrvatske ne možemo očekivati više negoli što sami pridonesemo njezinu boljitku, da bi plodove svoga rada mogli uživati i mi sami, i naša djeca, i djeca naše djece.“* Tražimo ime čovjeka čije su ovo riječi?
24. Tanka je linija između života i smrti. Tanke su linije između Sjeverne i Južne Amerike, Afrike i Azije kao i Europe i Azije. Prve danas razdvaja Panamski kanal, druge Sueski kanal, dok treće i razdvaja i spaja Ural, ali i razdvajaju pomorski tjesnaci koji povezuju Crno i Sredozemno more. Jedan od njih je od davnina poznat kao *Helespont*, ali nama su poznati kao \_\_\_\_\_\_\_\_\_\_\_\_\_?
25. Što je zajedničko sljedećim naslovima: *Prokletstvo Crnog bisera, Mrtvačeva škrinja, Na kraju svijeta, Nepoznate plime* i *Salazarova osveta*?
26. Stalaktit je špiljski “ukras” koji visi sa stropa špilje, dok stalagmit raste i uzdiže se s njenog poda. Kad se stalaktit i stalagmit spoje (kao na slici) dobijemo “ukras“ koji se zove…?
27. Nikada, ama baš nikada Židovi s Perzijancima nisu mogli na zelenu granu, baš kao i mi s nekim narodima... No da je bilo ženidbenih veza u oba slučaja, to je nepobitno. Jedna od najpoznatijih ženidbenih veza (nemojte se zavaravati, nije ovdje bilo ljubavi) jest ona između slavnoga kralja Kserksa i prelijepe Židovke čije ime u prijevodu znači Zvijezda. Ona će pomoći da se Židovi oslobode asirskoga ropstva, a jedna knjiga Staroga zavjeta nosi upravo njeno ime. Ona je?
28. Jedno kratko familijarno pitanje. Koji od sljedećih toponima ne postoji?
	1. Babin Potok
	2. Babina guzica
	3. Babin Kuk
	4. Babin Skut
29. Koja je jedina država čiji glavni grad počinje slovom U?
30. Prepoznajte lice s naslovnice.
31. Na latinskom je *prominentia laryngea*. Imaju je i muškarci i žene, jedino što je kod muškaraca znatno izraženija. Neki je smatraju izrazito muževno dok je ona za neke žene znak izrazite neženstvenosti.
32. U listopadu 2014. preminuo je njemački milijarder i humanitarac, za kojeg se govorilo da je “europski bog obuće”. Ime mu je Heinz-Horst, a prezime je ujedno i ime njegove tvrtke. Kako glasi ime ove obućarske imperije, čiji je prepoznatljiv logo zelena pozadina sa slovom “D”?
33. Kad bismo njegovo prvo ime preveli na hrvatski, vjerojatno bi se zvao samo Đuro (u nas ljudi uglavnom nose jedno ime). Naš Đuro je izuzetno skroman, pobožan i osobito inteligentan. Podrijetlom je Talijan, a odrastanjem neTalijan. Obožavao je sve što obožavaju mladi - nogomet, košarku, Gospodare prstenova, pa čak i strastveni tango. Neki ga pamte kao izbacivača u noćnim klubovima, iako je imao samo jedno plućno krilo, a mi ga poznajemo kao koga?
34. Ovdje ih je šest, a bez znanja sedmog nema ni boda u predzadnjem pitanju regularnog dijela: *mudrost, razum, savjet, pobožnost, jakost, strah Božji* i…?
35. **Enola Gay**, you should have stayed at home yesterday
Oho it can't describe the feeling and the way you lied
These games you play, they're gonna end it all in tears someday
Oho **Enola Gay**, it shouldn't ever have to end this way.

It's 8:15, that's the time that it's always been
We got your message on the radio, condition's normal and you're coming home
Enola Gay, is mother proud of **Little Boy** today
Oho, this kiss you give, it's never ever gonna fade away.

Tko su opjevani i planetarno poznati ***Enola Gay*** i ***Little Boy***?

# **2. PITANJA ZA PRIPETAVANJE**

1. Herbicidi protiv korova, insekticidi protiv insekata, akaricidi protiv grinja, rodenticidi protiv glodavaca, fungicidi protiv čega?
2. Zavaravamo se ako mislimo da su Isusa Nazarećanina izdali samo Petar i Juda. Nakon njih tu se niže nepregledna kolona onih koji su ga zatajili, zanijekali, predavali... Nas, konkretnije, zanimaju imena dvojice velikosvećenika ''te godine'' koji su od Poncija Pilata tražili da razapne tog *„samoprozvanog kralja židovskog koji je neprijatelj caru“.*
3. Kako nazivamo sljedeći izraz: A mene tu ni minute nema.
4. Ni danas nije rijetkost da ponosne majke svojih sinova imenuju svoju djecu imenima njihovih još ponosnijih djedova. Tko su najznamenitiji požeški imenjaci i prezimenjaci, što bi se reklo - unuk i djed?
5. Ovaj simpatični crtani čovječuljak, djelo talijanskog animatora Osvalda Cavandolija, vječito je namrgođen i nerijetko ljut jer mu njegov crtač na beskonačnoj liniji kojom se kreće stalno postavlja nekakve prepreke tako da to njegovo kretanje nikada nije *''pravocrtno linearno''*. Koji naziv nosi ovaj crtani film nastao 1969.?

https://www.youtube.com/watch?v=7R6RPTzqG2U

# **3. TKO PRVI NJEGOVA DJEVOJKA**

1. Riješite anagram (3)**.** Trik ala Grobnik, a dr. Ivo ća!